
Dialuna, 9 September 2019 


ATIA, AHATA y KVK cu carta cu serie di pregunta pa Minister 

Solucion pa sushi mester e miho pa 
medio ambiente, durabilidad y pagabel 


E organisacionnan di doño di trabou ATIA, AHATA y KVK 
a manda un carta pa Minister encarga cu Medio Ambien- 
te Otmar Oduber cu ta contene un serie di pregunta. Pero 
tambe nan ta pidi un reunion, si ta necesario, pa duna un 
splicacion di e preocupacion cu nan ta expresa den e 11 pre- 
guntanan haci na e mandatario. 

E carta ta un reaccion riba e contesta cu nan a ricibi di 
Minister Oduber dia 5 di augustus di un carta cu ATIA a 
manda dia 30 di juli, 2019. 

Nan ta cuminsa pa aclaria e punto unda cu e mandatario 
ta bisa cu ATIA mes a forma parti di e grupo di trabou cu 
ta responsabel pa e conseho di atende e asunto aki den un 
forma nacional. Den e periodo di december, 2017 pa janu- 
ari, 2018, ATIA a participa den e Grupo di Trabou pa un 
plan nacional cu e resultado tabata un rapport den cual e 
RFI ta wordo conseha como e miho soluciona / tecnologia 
pa identifica e sistema pa atende cu sushi (desperedicio). 
Pero, ta bisa na mesun momento, ATIA no a participa na 
e proceso di RFI unda cu finalmente a conseha pa bay cu 
instalacion di un WTE (Waste to Energy). ATIA su preocu- 
pacion no ta relaciona cu plan nacional, cu ta algo cu nan 
ta apoya completamente. Sigui cu un alternativa cu no ta 
cuadra cu e maneho di Gobierno y contra cual, apesar Min- 
ister su splicacion, for di punto di bista of perspectiva di 
medio ambiente, durabilidad y e aspecto financiero ta loke 
tin nan preocupa. 

E organisacionnan ta haya cu mester busca un solucion cu 
ta eficiente, efectivo y durabel pa e isla. 

Tambe ta menciona cu a haya presentacion di Arcadis riba 
e tema aki y e investigacion cu nan a haci riba peticion di 
EcoGas. A base di esaki nan tin algun pregunta mas pa e 
mandatario encarga cu maneho di sushi. 

Nan kier sa si tin rapport traha caba di e proceso di RFI y 
si nan por haya un copia di esaki. Pa evalua cual ta e miho 
instalacion di WTE pa Aruba, e cantidad di sushi cu tin ta 
importante, pero mas importante ta e tipo di sushi cu tin, 
y cuanto tin di cada un. Esaki pa mira cual instalacion 
mester uza pa produci e energia necesario. Nan kier sa si 
Gobierno tin e datonan y si a tene cuenta cu esaki den es- 
cogencia di e instalacion di WTE. Ki definicion di “afval” 
Gobierno di Aruba ta mantene? 


Ki ta e cantidad di desperdicio (midi den ton) Gobierno ta 
garantisa den e proceso di RFP pa e instalacion di WTC. 
Tambe nan kier sa si tin investigacion a wordo haci di efec- 
tonan di e emisionnan di e instalacion di WTE aki, riba e 
calidad di aire y medio ambiente. Si tin un rapport, nan lo 
kier haya un copia di esaki. Unda ta bay pone e instalacion 
di WTE. Con ta bay atende cu e emisionnan venenoso. 

Ta importante ki tipo di sushi ta tira den e instalacion pa 
sa kico ta su emisionnan. Nan kier sa si tin un plan pa con- 
trola of limita e emisionnan cu por ta venenoso ora cu e su- 
shi wordo kima. Den “Final report Integrated Solid Waste 
Management Aruba” ta papia pa yena e areanan (unda cu 
ta deposita sushi) habri ainda y e area aki por wordo uza pa 
recreacion, parke, panelnan solar of actividadnan deporti- 
vo. Nan kier sa di con e conseho aki no ta wordo tuma como 
un alternativa riba e instalacion di WTE. 

Nan ta mustra riba e hecho cu un di e iniciativanan di Gobi- 
erno ta prohibi foam y otro materialna di plastic pa protege 
medio ambiente. Den cuadro di esaki mester bini campaña 
y educacion e pueblo riba e tema aki y separacion di sushi 
y stimulacion di economia circular. Un instalacion di WTE 
ta kima sushi, cu no a wordo separa, y no ta stimula e con- 
cepto di :reduce, reuse y recycle”. 

Nan kier sa si Gobierno no ta preocupa cu un instalacion pa 
kima sushi no ta yuda pa trece un cambio den comportacion 
pa loke ta desperdicio. 

Den e carta anterior, nan ta bisa, a papia di e lucratividad 
y factibilidad di e proyecto. Nan kier sa si a haci un inves- 
tigacion riba esaki. Y si e resultadonan ta disponibel caba. 
Por ultimo nan kier sa si Gobierno ta tene cuenta cu e im- 
pacto social - economico di un destaho pa e proceso di at- 
ende cu desperdicio na un compania stranhero enbes di 
stimula concurencia y comerciantenan local.Na final a re- 
acciona riba e tipping fee cu Gobierno ta bisa ta depende di 
e tipo di instalacion cu ta bay uza. Ni comercio ni e pueblo 
no por carga mas gasto na e momentonan aki. P’esey ta im- 
portante pa tur e datonan aki ta conoci adelanta. Na final 
nan ta bisa cu si ta necesario nan ta dispuesto pa sinta cu e 
Minister y splica tur e puntonan aki. 

Integridad birando un 
palabra cu Gobierno mes 
no conoce su nificacion 



Pa: Victor (Toko) Winklaar 


Gabinete Wever Croes a pone for di prome dia cu a asumi 
responsabilidad di gobernacion, cu transparencia y integridad, 
ta dos punto esencial cu e Gobierno di coalicion aki lo atene su 
mes na dje y lo traha duro pa establece e prioridadnan aki den e 
proceso di gobernacion. 

Dos aña despues sinembargo, Gobierno no ta cumpliendo cu 
e promesa aki haci, a haci cantidad di maniobra pa laga hende 
kere cu e proceso aki ta den full swing, pero en realidad nada, 
pero absolutamente nada di e nificacion di transparencia y 
integridad, ta wordo emplea p’e actual Gobierno. 

Ya caba den pasado a yega di mustra riba kico realmente 
integridad ta nifica y con lo por yega na esaki den e gobemacion 
di nos pais, caminda a cuestiona e hecho cu pa logra integridad 
den gobemacion of den cualkier circulo di nos bida, e ta rekeri 
cu nos mester tin hendenan cu ta integro, hendenan cu tin 
caracter y curashi pa para pa loke ta bon. 

Prome Minister Evelyn Wever Croes constantemente ta papia 
di integridad y a bay asina leu di kier institui un asina yama 
‘Buro di Integridad’ cual departamento lo keda encarga pa 
supervisa y implemente reglanan rigido pa sigura cu pueblo tin 
gobernantenan integro pa dirigi destino di nan pais. 

Loke ta notabel den e proceso aki ta cu e.o. e propio Prome 
Minister a yega di declara den conferencia di prensa, cu ta un 
tiki dificil pa haya personal adecuado pa forma e departamento 
aki y cu ainda no a logra e obhetivo aki. 

No ta conoci di con no tin interes pa traha n’e departamento 
aki of simplemente profesionalnan capacita lo no kier cuminsa 
na cabes di un departamento, caminda cu tur probabilidad, e 
influencia y presion politico lo bay hunga un rol importante. 
Mientras cu ainda no a yega na un departamento oficial 
pa implemente y supervisa reglanan di integridad den tur 
departamento di Gobierno, recientemente tur hende a ripara 
cu Buro di Integridad ta funcionando, tin señal di bida cu e ta 
den funcion y cu tin hende trahando n’e departamento aki, si 
realmente e ta existi. 

N a mes momento y a caba tin cu pone duda den henter e proceso aki, 
oracutumanotacuedepartamentoakisimanpasaydossimanpasa, 
a dicidi di manda pa solamente ‘algun’ medio di publicidad, dos 
aviso den cual na final por mira cu nan ta procedente di e buro aki. 
Un hecho cu riba su mes caba ta pone hende duda riba integridad 
di Buro di Integridad, ya cu e pregunta inicial lo ta dicon no ta 
tur medio a haya a propaganda aki pa pasa of pa publica y ta 
solamente algun so a haya esaki. Kisas ta nan derecho pa dicidi 
kendenan ta haya e aviso aki pa publica, pero e pregunta mas 
grandi ta dicon un departamento cu ainda no tin base oficial 


pa existi, tin placa pa manda propaganda rond, sin cu algun 
caminda por tuma nota cu e departamento aki tin un post den 
presupuesto 2019? 

Di unda e placa aki ta bin pa cubri gasto di e avisonan aki y si 
no tin u n splicacion adecuado y legal, por deduci cu Buro di 
Integridad na inicio di su existencia su mes no ta cumpliendo 
cu reglanan di integridad ya cu ningun hende sa di unda e placa 
aki ta bin. 

Kisas e lo ta wordo financia for di cualkier post di p.e. Prome 
Minister Wever Croes loke riba su mes tampoco ta otro señal 
di integridad, mientras cu tur e cos aki, no ta sirbi e proposito 
tambe di loke mester ta transparencia cu tanto e Gobiemo aki ta 
propaga. Kisas e violacion mas serio di e nificacion di e palabra 
integridad a sosode tambe siman pasa ora cu a bira conoci di 
e hecho cu un caso di demanda cu famia Croes di e stacion di 
gasolin di Citgo Savaneta a inicia contra di RdA pa un suma di 
un miyon florin. 

Un caso impactante y hasta nos por bisa dramatico ora cu a 
bin resulta cu famia Croes den e caso aki, ta wordo representa 
p’e bufete di abogado Hendrik Croes, tata di Prome Minister 
Evelyn Wever Croes, mientras cu abogado di RdA den mesun 
caso aki, tambe ta e bufete di abogado di Hendrik Croes, tata di 
Prome Minister. 

Un caso cu a lanta cabes mei mei di e atake sin sentido di 
Gobierno contra di e miembro di Parlamento di faccion di AVP, 
Richard Arends, un caso sin pia ni cabes, pero cu simplemente a 
wordo lanta, pa desvia atencio di diferente problema cu tin den 
e Gobiemo aki. 

Prome Minister a traha n’e oficina di su tata aki y algun aña atras 
tabatin un caso den Corte pa difamacion di esposo di Prome 
Minister, relaciona cu transferencia di miles di florinribaun cuenta 
di banco Irus Crius, cual caso nunca a haya un claridad completo. 
Con e ora ta midi den casonan di integridad, con tin cu bay 
confia den sinceridad di un Gabinete Wever Croes cu e lo 
implementa integridad den gobemacion, mientras cu for di 
salida di gobemacion di e Gabinete aki, Gobierno a faya na 
cumpli cu promesanan haci na pueblo. 

Integridad di prome ordo lo tabata si e Gobierno aki for di 
momento cu nan a mira cu mester bin cu medida, lo a bay over 
na yama un eleccion nobo, puntra pueblo un mandato cla pa 
nan tuma medida y pueblo bay di acuerdo pa nan duna 270 
miyon for di nan saco na Gobierno pa soluciona e situacion 
financiero di e pais. Pero no ta nada di integridad ora cu ta 
priminti un cantidad di cos na pueblo, pa despues no cumpli cu 
practicamente ningun di nan, pero si ta sigui exigi placa for di 
cartera di pueblo. 

Lider di fraccion Marlon Sneek 

CFT ta confirma buraconan grandi den uitvoeringsrapportage 



DOS siman pasa a cuminsa un reunion 
publico riba e ‘kwartaal rapportage’ 
caminda na momento cu e reunion a 
cuminsa, fraccion di AVP a mustra cu 
falta raport di CFT y diahuebs ultimo 
Parlamento a haya e raport. 

Lider di fraccion di AVP, sr. Marlon 
Sneek a mustra cu conclusionnan di 
CFT tabata manera cu fraccion di AVP 
a bin ta bisando, caminda por a mira 
un reunion di show, un reunion cu a 
caba cu 4 Minister presente den sala 
di e 8 Ministernan. 

“Entre otro Xiomara Ruiz Maduro, 
kende t’e Minister di Finansa, kende 
su presencia tabata di vital importan- 
cia ya cu ta kwartaal rapportage ta 
wordo atendi, Minister Ruiz Maduro 
no tabata na Aruba. 

Minister Glenbert Croes, kende ta un 
di discusionnan cu tin cu si e fondo di 
e Sociaal Crisis Plan ta sigui si of no, 
ya cu a mira cu tin un tendencia cu ta 
tumando cantidad di hende na trabou 
den e plan akim pero no ta atendien- 
do realmente cu e situacion dificil di e 
hendenan, anto e Minister aki tampo- 
co tabata presente n’e reunion, ya cu e 
tabata na Hulanda. 

Minister di Turismo, Dangui Oduber 
tampoco tabata presente, Minister 
Chris Romero tampoco a asisti n’e re- 
union aki, loke ta lanta e pregunta ta 
cua rapportage tabata tratando. 


Ken a raporta si e Ministernan mes cu 
mester a duna cuenta no tabata den 
e reunion y fraccion di AVP a mustra 
bon cla cu aki ta trata di un show nada 
mas locual a wordo confirma tambe 
ora cu a mira cu no tabatin e Minister- 
nan presente cu por a duna informa- 
cion real di kico tin na cifra y kico no 
tin na cifra. 

Awe cu nos tin e bista real despues cu 
CFT a duna su advies, nos por mira cu 
e cifranan cu mester a atende cune pa 
loke ta personal, Gobierno no a atende 
cu esaki y CFT a bolbe mustra cu nan 
ta mira cu e suma di 479 miyon lo bay 
sigui crece pa motibo cu Gobierno no a 
tuma ningun paso pa frena esaki. 
Tambe CFT ta trece e mesun preocpa- 
cion cu nos tabatin caminda por mira 
cu e sociale crisisplan tanto personal 
como gastonan mester bin bek den e 
presupuesto di pais Aruba, ya cu no 
tin un bista real riba dje, sigur ora cu 
nos mira e rapportage, e mesun rap- 
portage di e Minister concerni ta mus- 
tra cu e no a logra nada. 

No ta Marlon Sneek, t’e rapportage cu 
a duna Parlamento y e documento aki 
ta publico y tur hende por haya esaki, 
ta mustra bon cla cu practicamente 
casi tur cos tta den cora y por conclui 
cu Gobierno no a logra ni su meta. 

Ta un tristesa caminda tambe ta pa- 
pia di AZV cu lo bay conoce un deficit 
e aña aki, pues tin cu bay tene cuenta 
di un sima di 12.4 miyon extra pa loke 
ta AZV, CFT ta remarca y pone acento 
na e ‘sugartax’ den su presupuesto y a 
tene cuenta cu 16.7 miyon lo a drenta 
p’e sugartax, pero esaki no a wordo 
implementa.Pues tin otro buraco di 
16.7 miyon florin cu Gobierno tin cu 
bay mira con e ta atende cu esaki y a 
trece dilanti tambe cu e loonbelasting 
Gobierno ta coriendo atras cu tin 20% 
menos di loke a wordo presupuesta cu 
a drenta, na mes momento ta papia di 
dividendonan di RdA. 


Manera ta conoci Gobierno a usa RdA 
pa no subi prijs di gasolin, pero como 
Gobierno no a baha accijnsen, pero 
laga RdA paga e diferencia caminda 
esey lo bay refleha bek den e dividen- 
do cu RdA tin cu duna na fin di aña, 
caminda nan lo no por bay duna e di- 
videndo di 14 miyon manera cu Gobi- 
erno tabatin premira. 

E cosnan aki ta discusionnan cu mester 
tin, ora cu nos ta papiando di un suma 
di 40 miyon cu Gobierno ta coriendo 
atras, sin conta e 14 miyon di SVB ya 
cu Gobierno no a presupuesta pa duna 
tur pensionado e reparatietoeslag y ta 
na luna di februari na careda Prome 
Minister a bisa cu tog e lo bay duna 
pensionadonan e reparatietoeslag ya 
cu el a ripara cu pueblo a haya sa cu 
su Gobierno a gaña nan y pa no perde 
cara a core duna e pensionadonan e 
suma aki. 

Pero esey ta otro 14 miyon cu Gobier- 
no tin cu bay mira for di unda e ta saca 
e placa aki p’e por cumpli cu e presu- 
puesto di 2019. 

Esey t’e situacion cu nos tin y no un 
Minister di Finansa cu ta bin den e 
prome tanda y informa cu tin un sur- 
plus di 0 plus di 60 miyon, pakico gaña 
comunidad y na momento cu Gobierno 
no por debati cu cifranan real cu tur 
raport riba mesa, ta mihor Gobierno 
no debati mes. 

Ta mentira un show so lo tuma lugar 
y ta manera cu a sosode tambe den in- 
tento di Gobierno pa tene comunidad 
contento, pero realidad lo sali tog na 
cla caminda ya caba nos por mira cu 
prome di septamber a pasa bay laga 
nos caba, pero Gobierno cu semper 
a grita den pasado cu mester cumpli 
cu ley di comptabilidad, mes no por 
cumpli cu esaki,” lider di fraccion di 
AVP, Marlon Sneek a trece dilanti. 

Minister Dangui Oduber: 

Pa garantiza e sostenibilidad di fondo di 
AZV mester focus riba prevencion den salud 


E fondo di AZV tin su retonan. Nos 
ta biba den un comunidad cu no 
t’esun di mas saludabel, nos popu- 
lacion ta den vergrijzing y conse- 
cuencia cu esaki ta trece cune ta cu 
hopi hende ta sufri di malesanan 
cronico. 

E gastonan medico ta keda subi 
tur aña y p’esey ta importante pa 
nos comunidad ta informa kico t’e 
sitiuacion y ta bira mas consciente 
di nan manera di biba. 

Segun Minister di Salubridad Pu- 
blico Dangui Oduber, na Aruba 
70% di nos comunidad ta sobrepeso 
di cual 36% ta obeso. N’e momen- 
tonan aki tin mas cu 8600 paciente 
cu ta registra como diabetico. Esa- 
ki den comparación cu 6 aña pasa 
ta un aumento di 18%. Esaki ta 
indica cu den transcurso di ultimo 
añanan nos comunidad a bay atras 
den nan salud, a bira mas onge- 
zond cu tur e consecuencianan cu 
esaki ta trece cune. 

E gastonan cu un paciente diabeti- 
co ta trece cune p’e fondo di AZV 
tambe ta alarmante. Un paciente 
diabetico ta costa e fondo di AZV 
mas o menos 8600 florin pa aña. 
Hopi di esnan cu ta diabetico mes- 
ter dialysa tambe. 

Por lo general 75% di e casonan 
di dialysis por wordo preveni, pa- 
sobra e causanan mayor di e prob- 
lema di riñon aki ta sobrepeso, dia- 
betes y presion halto. Un paciente 
di dialysis ta costa e fondo di AZV 
90 mil florin pa aña. 


Malesanan cronico por wordo pre- 
veni, pero esakinan ta rekeri un 
cambio di lifestyle. Un bida mas 
saludabel, un bida di haci eherci- 
cio y come saludabel. Pa por hiba 
un bida saludabel mester ta fisi- 
camente activo. Sea bo ta cana, 
core bicicleta of practica un of otro 
deporte y cualkier forma di recre- 
acion activo manera baile, yoga of 
tai chi. 

Como Minister encarga cu Salud, 
Dangui Oduber ta bisa cu su meta 
y vision ta crea un sociedad salu- 
dabel, inverti den prevencion den 
salud. 

Crea un pais caminda tur hende 
ta bira mas consciente di e conse- 
cuencianan di no hiba un bida sa- 
ludabel y promove e beneficionan 
di hiba un bida saludabel. 

E ta sinti cu esaki ta su deber y ob- 
ligacion pa di e forma aki baha e 
mortalidad na Aruba y tin un pais 
mas saludabel. 

Na final nos kier p’e fondo di AZV 
ta uno sostenibel. E Seguro Medi- 
co General cu nos tin na Aruba ta 
paisnan desaroya manera Singa- 
pore y paisnan Europeo si tin un 
Seguro Medico General asina aki. 
Pa por garantiza e sostenibilidad 
di e fondo nos tur mester ta consci- 
ente si cu esaki ta rekeri un cambio 
di mentalidad riba e pais aki den 
sentido di purba hiba un bida mas 
saludabel. Nos ta bay encurasha 
e comunidad aki pa hiba un bida 
saludabel. Haci ehercicio t’e mihor 
medicina y prevencion den salud 
t’e solucion pa un mihor sociedad. 




Make your reservations at: 

www.aqua-grill.com 

Pueblo kier claridad riba oficina di papa 

Cu ta defende RdA contra compania di su propio ruman 

Lider di fraccion Marlon Sneek 



Fraccion di AVP a dirigi varios pregunta 
na Gobierno relaciona cu RdA, pero lider di 
fraccion di AVP, sr. Marlon Sneek ta mus- 
tra cu e preguntanan aki no a wordo contes- 
ta atrobe, pero ta algo cu a bin ta pasando 
cu Gabinete Wever Croes pa algun tempo 
caba, esta Ministernan no ta contesta pre- 
guntanan di miembronan di Parlamento. 
Sr. Marlon Sneek a mustra cu di otro ban- 
da fraccion di AVP ta contento cu comu- 
nidad tambe a cuminsa reacciona y tanto 
via postbusnan di e-mail y esun di cas ta 
sigui yena cu documentonan, caminda 
e.o. a yega e informacion cu mesun abo- 
gado di RdA, di Elmar cu ta companianan 
estatal cu ta resorta bou di Prome Minis- 
ter, ta su mesun bufete di Prome Minister. 

“Aki nos tin cu corda cu bufete Croes-Wev- 
er-Chong, aworaki Croes-Ruiz, ta un bufete 
di cual Prome Minister ta shareholder, pues 
na momento cu e bufete aki ta ganando 
placa, e Minister Presidente tambe ta ga- 
nando placa. 


Esaki pa nos no ta un señal in- 
tegro ya cu esaki t’e Prome Min- 
ister cu a papia di Bureau van 
Integriteit, kico ta integridad y 
cu su Gobierno ta un Gobierno 
transparente, un Gobierno in- 
tegro y awor cu nos a haci pre- 
gunta, nos no ta haya contesta. 

Loke nos por a scucha ta cu den 
e caso di companianan estatal, 
e mesun RdA tin un disputa 
c’un pompstation na Savaneta 
caminda e compania aki su abo- 
gado ta mesun abogado di RDA 
y nos ta puntra nos mes ta ki 
forma di integridad esaki ta? 

Minister Presidente mester por 
corda e tempo cu el a bisa cu 
integridad ta ora bo haci lo cor- 
ecto, hasta ora ningun hende ta 
mira’ y awe un biaha mas, cada 
bes nos ta gara mesun grupo aki 
den cosnan cu sigur no ta inte- 
gro. 

Pa nos esaki ta di lamenta ca- 
minda tambe nos a haya inform- 
cion cu Elmar tabatin mesun 
bufete aki pa tres luna largo ta 
campa di 8 pa 4 p’asina nan por 
busca informcion con nan por 
kita e director di e compania aki 
y riba e topico. 



BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Bucket 


10 vrd 


Small 


Aki tambe nos a manda pregun- 
ta, cuanto esaki a costa, pero te 
dia di awe Prome Minister no 
por contesta preguntanan aki y 
nos ta sigur cu nos lo bay tende 
cu e no ta duna contesta ya cu 
ta un compania estatal y di un 


compania estatal no tin mag di 
saca informacion. 

Sinembargo ora cu mester a tira 
lodo riba un contrincante politi- 
co e ora si compania estatal por 
a saca tur informacion, saca tur 
documento, pero awe cu ta trata 
su persona, cu ta trata bufete di 
su tata, nos no por haya infor- 
macion. 

Pa nos esaki sigur ta condenabel 
ya cu bo no por ta abogado den e 
caso aki di RdA y den mesun ro- 
sea bo ta fungi como abogado di 
e contra partido y e ora ta lanta 
e pregunta ta kende bo ta bay 
sirbi, ken bo ta bay defende. 

Bo ta bay defende RdA of bo ta 
bay defende bo ruman homber 
cu bo ta representa den e caso di 
e pompstation na Savaneta? 

Pa nos di AVP esaki sigur no 
ta algo aceptabel y pesey nos a 
trec’e dilanti y nos ta bay keda 
trec’e te dia cu nos haya con- 
testa ya cu e preguntanan aki 
cu fraccion di AVP ta dirigi na 
Gobierno, pa 99% ta pregun- 
tanan cu comunidad ta pidi 
nos pa haci ya cu nos ta haya 
e preguntanan aki manda 
tanto den mail como den car- 
tanan riba informacionnan cu 
nan ta mira ta coriendo rond 
y pueblo kier claridad riba es- 
akinan y nos ta mira cu Gobi- 
erno aki no ta transparente,” 
Parlamentario Marlon Sneek 
a declara. 

Yvonne Webb Kock 
a cumpli 30 aña di 
servicio publico leal 
na pais Aruba 




SIMAN pasa den nomber di Gobierno di Aru- 
ba, Minister di Finansa, Asunto Economico 
y Cultura sra. mr.. Xiomara Ruiz-Maduro a 
presenta na sra. Yvonne Webb Kock e decreto 
gubernamental pa conmemora 30 aña di ser- 
vicio publico leal na pais Aruba. 

Yvonne ta na cabes di Monumentenbureau. 
Tabata un ocasion hopi ameno hunto cu co- 
lega y famianan caminda sra.Yvonne Webb 
Kock a comparti su experencia di trabao. 
Masha danki y pabien Yvonne. 




VACATURE 



STICHTING 

BLOEDBANK 

ARUBA 

De Stichting Bloedbank Aruba heeft plaatsingsmogelijkheid in de functie van: 


Bloedbank medewerker 


Algemene I nformatie 

De Bloedbank werft bloeddonoren, neemt bloed af, maakt bloedcomponenten ten behoeve van de 
bloedtransfusie en geeft deze producten af aan gebruikers. Dit gebeurt volgens strenge internationale 
kwaliteitsnormen. Het team bestaat uit vier bloedbank medewerkers, een kwaliteitsmanager en twee 
administratieve medewerkers. De afdeling wordt geleid door: Coordinator Bloedbank en de Medisch 
Supervisor die verantwoordelijk is voor alle medisch-inhoudelijke zaken en de kwaliteitsbewaking. 

Functie-inhoud 

•Uitvoeren van keuringen van bestaande donoren, nieuwe donoren, autologe donaties en aderlatingen, 
en de hieraan verbonden administratieve werkzaamheden. 

•Verrichten van bloedafnames en de zorg hieromtrent volgens geldende richtlijnen 
•Verrichten van werkzaamheden op het gebied van bloedcomponent bereiding volgens geldende 
richtlijnen. 

•Het verrichten van alle handelingen m.b.t. de afgifte van bloedcomponenten volgens 
geldende richtlijnen. 

•Is actief betrokken bij de teambesprekingen en het gehele kwaliteitsproces. 

Functie-eisen 

•Minimaal een MLO opleiding of een gelijkwaardig diploma. 

•Minstens 2 jaren ervaring in het verrichten van bloedafname bij donoren of patienten. 

•Kennis van procedures betreffende hygiéne, infectiepreventie en veiligheid. 

•Beheersing van de principes van kwaliteitsborging en inzicht in de opzet van het 
kwaliteitshandboek is gewenst. 

•Is in staat zelfstandig te werken volgens de gestelde voorschriften en procedures. 

•Technisch ingesteld. 

•Heeft goede communicatieve -en sociale vaardigheden. 

•Heeft een vriendelijke en klant georiénteerde instelling. 

•Is flexibel, discreet, accuraat, assertief en open voor feedback. 

•Kennis van het Nederlands, Papiaments, Engels en Spaans. 

Arbeidsvoorwaarden 

De functie wordt conform FWG ingeschaald in functiegroep 45. Voor het overige wordt de vigerende 
CAO van de Stichting Ziekenverpleging Aruba (HOH) gevolgd. 

Informatieen Sollicitatie: 

Inlichtingen kunnen worden ingewonnen bij Dhr. F. Werleman, 

Coordinator Bloedbank, via telefoonnummer 587-0002. 

Uw sollicitatiebrief en CV kunt u vóór 20 september 2019 richten aan: 
mw. M. Heeringa, Sr. HR Adviseur, 

E-mail: m.heeringa@arubahospital.com . 


Dr. Horacio E. Oduber Blvd. # 1 • P.O. Box 569 • Oranjestad • Aruba 
Tel. (297) 587-0002 • Fax (297) 587-2174 
E-mail: bloedbank@arubahospital.com 
Web: www.bloedbankaruba.aw • www.bloedbankaruba.com 



STICHTING 

BLOEDBANK 

ARUBA 

Hunta di Supervision di Lotto pa Deporte ta 
spera di reuni awe cu sr. Di-Stefano Wernet, 
Director di Lottto 



AWEMainta a compronde cu Hunta di Supervision di Lotto pa 
Deporte te ainda no a paga sr. Di-Stefano Wernet, Director di 
Lotto, su salario y otro beneficionan cu riba su mes caba e tin 
derecho legal riba djie dor di su contracto di labor. Aworaki ainda 
mas cu un veredicto duro di Corte Imparcial den su man, Lotto 
no a paga te ainda. 

Den e sentencia di dia 30 augustus 2019, Huez a bisa bon cla cu 
sr. Di-Stefano Wernet a wordo retira inhustamente for di trabou. 


E sentencia ta dicta cu sr. Wernet mester haya su salario etc. for 
di januari 2019 cu interes di ley (‘wettelijke rente’) y interes di re- 
traso (‘vertragingsboete’). No ta exclui e posibilidad cu sr. Wernet 
lo por bay tuma accion e.o. di pone beslag riba cuentanan di banco 
di Lotto pa Deporte. Esaki lo tin impacto serio riba e negoshi di 
loteria y catochi. Esaki lo por bira hasta un berguensa nacional 
den historia di Lotto pa Deporte na Aruba. 


afuba 

CIU 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Tambe AWEMainta a compronde cu Hunta di Supervision di 
Lotto pa Deporte ta strobando sr. Di-Stefano Wernet pa haci su 
trabao como Director di Lotto manera cu ta para den sentenica di 
dia 30 augustus 2019. Ignorando cu e sentencia tin un dwangsom 
di Afl. 1.000 pa dia cu un maximo di Afl. 100.000. 

Hunta di Supervision di Lotto ta haciendo intento pa bolbe cum- 
insa cu e wega di schors e Director di Lotto. Ta pesey a invita 
Director sr. Wernet pa un reunion cu e Hunta di Supervision di 
Lotto pa Deporte pa awe merdia dialuna 9 september 2019 pa 
1.00 p.m. na Aruba Entertainment Center. 

Ta di lamenta cu e miembronan di Hunta di Supervision di Lotto 
pa Deporte no tin ningun tiki respet pa un sentencia di Corte. 

E hendenan aki ta ‘ burachi’ pa poder y no sa kico ta dignidad di 
un ser humano. Un hende drechi cu norma y balor lo a tuma su 
retiro basta dia caba y no sigi malusa placa di deporte pa bringa 
Gobierno di Aruba y hasta nan propio Director. Esaki si ta algo 
insolito y hasta ta di pensa ta di kico nan tin miedo anto? 

Pregunta clave ta unda Canadian Bank Note, e socio di Lotto pa 
Deporte, a keda dor di sigi tolera e hendenan aki? Awor si pueblo 
ta bin compronde pakiko Gobierno kier un Lotto nobo. Ki dia ta 
bin trankilidad den Lotto pa Deporte y tambe pa stop di hunga 
wega di ta kantor di abogado? E placa di loteria mester por bay pa 
yuda deporte y no pa sigui paga sumanan grandi na abogadonan. 

Ingrid Does 
a bay sosega 



AYERA nos di AWEMainta a wordo 
sorprendi cu e tristo noticia cu e cono- 
cido personahe den prensa, Ingrid Does 
a bay laga nos. Ultimo lunanan Ingrid 
Does a bin ta lucha cu un enfermedad 
cu e no a logra gana. 

Maske cu su tata difunto a duna su re- 
fresqueria nomber di Refresqueria In- 
grid, su pasion tabata pa forma parti di 
un medio di comunicacion. 

Ingrid Does a drenta mundo di media 
na The News, unda por bisa cu e tabata 
man drechi di famia Schouten. 

Despues cu The News a stop di existi, 
Ingrid Does kier a purba su mes y asina 
a funda su propio corant na ingles The 
Morning News. Cu despues el a hay’e 
ta sera esaki. 

Ingrid Does semper tabata cla pa yuda, 
siendo un señora masha atento. 
Condolencia na su famia y amigonan y 
cu Ingrid sosega den braza di Señor. 


Atrobe WEB cu problema: 


Diasabra Aruba 


a sufri otro 


black-out 

£ 




DIASABRA merdia un cantidad 
di bario a perde coriente den forma 
abrupto. Den algun caso ta me- 
sun barionan a perde coriente mas 
tempran, mientras cu e biaha aki 
mas bario a bin acerca, causando 
practicamente un black-out. 

WEB a disculpa su mes mesora 
bisando cu nan tin problema den 
planta, cu consecuencia cu mester 
a reduci distribucion di coriente. 
Nan no sa cuanto lo dura pa stabi- 
lisa e planta di produccion di awa 
y coriente riba nos isla. 


Ya caba cu e problema di suminis- 
tro mas tempran, tabatin bastante 
repercucion pa nos economia. Ban- 
conan a confronta problema cu nan 
sistema electronico di pago, con- 
oci como e mashinnan “POS” den 
negoshinan, mientras cu varios 
mashin di ATM no tabata funcio- 
na. Tabata rond di lOor di anochi, 
cu coriente a bolbe practicamente 
na henter Aruba. 

A bira tempo si pa demanda un 
investigacion, pasobra esaki no ta 
prome biaha. 

Esaki ta di dos black-out e aña aki. 



JOIN OURTEAM 

Tnro Eca Horcca Supplios, a onc of a kmd supplier of 
healiliy and environmentally conscrotis producEs 


WE ARE LOOKING FOR 


AMBITIOUS WHOLESALE MANAGER 

- RespanslWe for coniptete whdlesale operation to -eDsufe srowth and prolitabilitv 
Éxperience in Sales S Marknting, acqulnng new linos, procureméhl, artminLStmrion, anri 
war-Éhause managEmEfnt 

■ Strorig business sense, manageiiaJ / decision makmg skills 

QUALIFICATIONS 

■ Pnofident in English isrequired, 

- pnovsn tratk rpcand in 3 sjmilar position 

- Strong negotiation skill 

- In-depth etfperience m excel & whoiesale strftware 

- Strong çommurhcanarrs skills 

■ Must have some previous eaperience in FS.B and Horeca supplies wholesale. 
EXCELLENT BENEFITS: 

fr-,1 saln^v wi F h \ onur. u^nri^pmenU:, P'-it, cin P ,in, Me?_dL' I -i , sn1 1 ■ rv i j 11 - 1 irnrin 
Demdl S Vlsitm Insurance. 

'i. ,ippIy plEH>p sh t u'I yoili rtbini^tiy ini’il 
rjiem.iiuqT:hnu.n rom 
G ' j .j r. j m c r.-rl r n ■ (i d u i i m I 

Prome fase di investigacion riba 
genetica di pisca local a bin cla 

Hoben studiante di Aruba cu cooperacion di piscadonan local a colecta e prome set di muestra 






PISCAMENTO ta un parti importante di cultura di Aruba. Pisca ta un parti 
vital di ecosistema di lama y for di tempo cu hende a yega pa prome 
biaha na nos isla, pisca ta un fuente importante di cuminda. Apesar di 
e importancia di pisca na Aruba, nos no sa hopi di nos pisca local. Danki 
na ayudo di Centro di Pesca Hadicurari, Seccion di Pesca di Santa Rosa, 
Universidad de los Andes, y varios piscado local y nan famia, e hoben 
studiante Arubiano di biologie y microbiologie, Christian Romero ta bezig 
cu un onderzoek riba genetica di nos piscanan. E ta hopi interesa den 
genetica, maneho di pesca y conservacion. 

E estudio cu ta tumando luga ta haci uzo di un gen pa wak ki sorto di pisca 
nos tin, con hopi diversidad genetico tin den cada sorto, y con diferente 
nan ta di otro pisca di nos region. E estudio ta enfoca riba varios sorto 
di pargo (pisca cora, wowo gel, caraña, etc.) y mero (djampou, etc.) cu 
piscadonan local a gara. 

Cu ayudo di varios hende a tuma muestra chikito di carni di mas cu 100 
pisca di e sortonan aki pa asina por studia nan DNA, esaki tabata e prome 
stap. Diversidad genetico ta hopi importante: si e ta halto, nos piscanan 
por recupera mas lihe si hopi di nan muri y nan por resisti malesa miho. Di 
otro banda, e diferencianan chikito den e DNA di e piscanan gara di Aruba 
por bisa nos si nan ta forma parti di un poblacion grandi cu otro pisca di 
Caribe of si nan ta un poblacion apart. 

Tur esaki ta informacion valioso ora di tuma decision tocante conservacion 
di nos pisca y maneho di piskeria. Un gen so no por duna nos tur 
informacion, pero e ta spera cu e investigacion por bira e prome stap pa 
conoce, proteha y probecha nos pisca miho. Unabes cu e investigacion lo 
keda cla, e lo comparti e resultado di e proyecto di tesis aki cu tur hende 
interesa pa beneficio di nos tur. Pa mas informacion of pregunta semper 
por manda un email na c.romero@uniandes.edu.co 

Supuesto caso di atraco y maltrato 

DIASABRA polis a bay den area di Hulp 
Bestuurkantoor na Savaneta, ey un homber a lo 
a wordo maltrata. 

Polis a yega y den un manera un mondi chikito a 
haya un homber sinta den e matanan. E homber 
segun su version lo a wordo maltrata y atraca. 

No tin mucho informacion di e caso, paso e homber 
lo ta sufri di un of otro enfermedad y esaki a cau- 
sa cu polisnan no por a saca mucho informacion 
tampoco. 

A pidi pa ambulance pa a trata e homber. 

Kico exactamente a sosode no ta conoci. 



Prome Minister Evelyn Wever-Croes: 

Gobierno di Aruba ta manda 
palabranan di forsa pa Bahamas 

Prome Minister Evelyn Wever-Croes, den 
nomber di Gobierno di Aruba y e pueblo di 
Aruba, e siman aki a manda palabranan di 
forsa pa e pueblo di Bahamas pa medio di e 
Prome Minister di Bahamas, señor Hubert 
Minnis. Horcan Dorian a laga consecuenci- 
anan tragico atras causando hopi daño riba 
Bahamas cu a afecta hopi hende y a reclama 
varios bida. 

“Nos oracionnan ta bay pa Gobierno di Ba- 
hamas y tur ciudadano di Bahamas, special- 
mente pa e famianan di esnan cu a perde nan 
sernan keri y tur esnan cu ta sufriendo e con- 
secuencianan di e desaster teribel aki”, Prome 
Minister a expresa den e carta dirigi na Prome 
Minister Minnis. 

Esakinan ta momentonan dificil pa e pueblo 
di Bahamas cu di un dia pa otro a sufri un 
daño enorme. Laga nos tene Bahamas y espe- 
cialmente tur esnan mas afecta den oracion. 

Minister Plenipotenciario Besaril y Secretario di 
Estado Knops inv tadonan di Genootschap Nederland 
- Aruba den Nieuwspoort Den Haag 



DIARANSON, dia 4 di september ultimo, a tuma 
luga den Nieuwspoort Den Haag un encuentro 
extraordinario organisa pa e Genootschap Nederland - 
Aruba. Orador principal di e encuentro tabata Secretario 
di Estado, sr. Raymond Knops. Un atardi interesante cu a conta 
cu presencia di entre otro, Minister Plenipotenciario di Aruba, sr. 
Guillfred Besaril, Minister Plenipotenciario di Corsow, sr. Anthony 
Begina, diferente miembronan di tanto Eerste como Tweede Kamer 
di Hulanda y miembronan di Raad van State. E atardi tambe a 
conta cu e presencia di director di Cas di Aruba, sr. Glenn Ling, e 
representante di Aruba na Europa alabes Ministro Plenipotenciario 
suplente, sr. Eddy Paris, diferente profesornan masha conoci den 
nos comunidad, profesionalnan tanto Arubanonan of cu afinidad cu 
nos dushi isla Aruba residencia na Hulanda. 

Minister Besaril tabata tin e privilegio na habri e encuentro. Den su 
discurso e mandatario a probecha na comparti cu tur presente un 
saludo cordial di parti di Aruba su Prome Minister, sra. Evelyn Wever 

- Croes. Pa loke ta e contenido mes di su discurso Minister Besaril 
duna un relato amplio di e actualidad Financiero / Economico di Pais 
Aruba. Den Minister Besaril su disertacion a elabora di forma detaya 
riba e situacion di Venezuela y con esaki ta influencia nos economia 
y e reto continuo cu Gobierno di Aruba ta enfrenta pa mantene 
e trankilidad den comunidad. Gobierno di Aruba ta consciente 
cu no por tene e frontera cera pa semper y p'esey ta haciendo e 
preparativonan necesario. Gobierno lo introduci un sistema di ESTA 

- parecido na e modelo Mericano - den cual un persona cu kier bin 
Aruba for di Venezuela mester aplica pa e ESTA online. 


En combinacion cu Sector Primario cu di un ora pa 
otro lo ricibi un estimulo interesante y e proyecto di 
expansion di Aeropuerto Reina Beatrix (Gateway 2030), 
por conclui cu Pais Aruba ta canando cu pasonan chikito 
pero firme den un rumbo economico stabiel. Conclusion cu 
Minister Besaril ta ilustra a keda substancia recientemente pa tanto 
e expertonan di Standard & Poor's como esnan di Fondo Monetario 
Internacional (IMF). "E confiansa di parti di Standard & Poor's y IMF 
ta bek pa Aruba. Tanto asina cu e expertonan di IMFta hasta premira 
un crecemente economico pa Aruba di mas o menos 3% den 2020. 
Nos ta sigur riba un bon caminda atrobe!" Minister Besaril a declara. 

Den su discurso e mandatario a toca e tema di gastonan di Personal. 
Un aspecto cu sigurtin atencion di Gobierno di Reino. 

Minister Besaril a elabora cu Gobierno di Aruba a baha gastonan di 
personal cu 6 miyon Florin den 2019 y cu den e plan 2020 - 2021 e 
gastonan lo sigui anualmente ta na un nivel responsabel. Por ultimo 
e mandatario a accentua cu Gobierno ta paga na interes un suma di 
mas o menos 230 miyon pa aña. 

Lamentablemente e Pueblo di Aruba no ta gosa di un interes 
preferencial manera si ta e caso pa nos hermana Islanan di Corsow 
y Sint Maarten. Aruba no ta conta cu e apoyo di e politiconan 
Hulandes na brinda e Pueblo di Aruba un trato igual den Reino of 
por lo menos na duna un espacio pa mehora e situacion financiero 
- economico di Aruba sin cu e nifica sacrificio exagera. P'esey e 
Pueblo di Aruba te ainda no ta compronde dicon e trato desigual 
aki. 


Minister Besaril a elabora riba e refineria di Aruba y Citgo. Mas 
importante, a elabora riba e intentonan concreto di parti gobierno 
riba e tematica "Futuro di Aruba y Refineria". Mientrastanto 
Gabinete Wever - Croes a caba di firma un MOU cu Rivergroup 
pa yega na un hotel di luho na Baby Beach. Un inversion di mas 
di 200 miyon dollar cu sigur lo beneficia San Nicolas y vecindario. 


Na final di su discurso, Minister Besaril a gradici e directiva di 
Genoodschap Nederland - Aruba pa e invitacion y oportunidad 
pa na nomber di Gobierno di Aruba duna un bista di nos isla su 
actualidad financiero / economico. 

Potretnan pa cortesia di sr. Nico van der Ven. 

Aruba Bank a celebra 
Dia di Prensa cu 
"Holy Smokes BBQ" 



Aruba Bank tur aña ta honra prensa local pa tur nan 
dedicacion y trabou diario. E aña aki Aruba Bank a 
organisa nan di dos ‘Holy Smokes BBQ, The Chal- 
lenge’pdL miembronan di prensa local competi contra 
otro y e resultado tabata espectacular. 

A organisa e evento en conexion cu Dia di Prensa 
y un biaha mas algun miembro di prensa a mustra 
nan habilidad riba grill. 

A parti e participantenan den team y tur a haci nan 
maximo esfuerso pa uza mas ingrediente posibel di e 
“mystery box” y competi pa creatividad, sabor, team- 
work, mientras nan ta Live riba social media. 

Sra. Rocila Acosta a duna palabra di bon-bini di par- 
ti di gerencia di banco. E teamnan cu a competi a 
gana e regalo fabuloso di un trip pa Medellin cu Aru- 
ba Bank. Hueznan presente tabatin e dificil tarea di 
saca e team ganador despues di a purba e diferente 
platonan. 

E team ganador di e ‘BBQ Cook Off competencia ta- 
bata consisti di Mark Benson, Seever Krosendijk y 
Leo Vrolijk. 

Aruba Bank ta gradici cada miembro di prensa pa 
acepta nan invitacion p’e ‘Holy Smokes! BBQ Cook 
Off #2, The Challenge’. Tambe ta gradici prensa lo- 
cal pa nan trabou diario di trece tur noticia na comu- 
nidad di Aruba. 

Mama a avisa Polis cu su yiu a bay 
cu cu su Honda Pilot sin permiso 





DIADOMINGO merdia den careda di 12:20 varios 
unidad di Polis por a ser mira pazuid di rotonde na 
Hato. Unda nan tabatin un homber poni den boei y 
para na Honda Pilot color blanco. 

E motibo cu Polisnan a para tabata cu un rato prome 
mama di e mucha homber aki a yama Polis. 

Paso su yiu homber a bay cu su Honda Pilot sin su per- 
miso. riba dje e no tin rijbewijs. 

Polisnan riba caya mesora a cuminsa tira bista, y 
despues di algun minuut a mira e Honda Pilot. Segun 
nos a compronde na prome instante e no a worry cu 
Polis. 

Pero na final a logra stop e tog y bahe for di auto de- 
teniendo e mesora. Mama di e hoben no kier a haci un 
denuncia oficial, pero mas bien tabata desea pa autori- 
dad papia duro cu e yiu, pasobra ta mustra cu e no por. 

DIASABRA madruga Polis a bay cu urgencia na club nocturno 
Cas Casuela, pa un caso di hincamento. 

Na yegada di Polis mesora a baha pa cuminsa busca informacion y 
pa yuda e victima. Pero n’e momento eynan ya e victima herida a 
bandona e sitio. 

Segun Bouncernan, e incidente lo a start pafo, ora e victima a sali. 
Nan a sigui conta cu un persona cu nan lo no conoce a yega y a saca 
algo parecido na un Stanleymes. 


Cu e obheto aki el a herida e victima, cu a haye ta core pa subi. 
Asina mes e agresor a bay su tras, pero danki na intevencion di 
e Bouncernan a logra desvia atencion dunando e victima kizas 
chance di huy. 

E victima na sanger a haci lo corecto y a bay straight Warda di Polis 
na Wilhelminastraat, unda Polis a pidi presencia di un ambulance. 
Na yegada Paramediconan a atende cu e victima. Autoridad sigur 
lo tin e debido atencion p’e caso serio aki cu lo por tabatin un final 
fatal. 

Na opinion di Giovanni Arendsz (AVP) 

Victima ta wordo castiga un biaha mas 



“Laga nos stop di pretende cu e problema di salud por 
wordo soluciona cu un sugar tax. E mensahe cu nos ta 
scucha ta cu un sugar tax ta forsa a comunidad scoge 
pa opcionnan mas saludabe y ta yuda reduci malesan- 
an cronico. 

E ta un berdad cu tin un link directo entre consumo di 
sucu y malesanan cronico. Pero tambe ta un berdad cu 
e parti mas grandi di sociedad cu ta wordo afecta pa 
malesanan cronico t’esnan di menos recurso y esnan cu 
e entrada mas chikito den comunidad”, asina e miem- 
bro di AVP, Giovanni Arendsz a duna di conoce. 

Sugar tax a wordo introduci na diferente pais desde 
2014. For di Mexico te na Inglatera. Segun e instituto 
Technologico di Mexico (ITAM) despues di 4 aña cu a 
introduci e sugar tax na Mexico riba refresco, e resul- 
tado ta cu e no a logra su obhectivo. 


Na prome instante e consumidor a reaciona riba e au- 
mento di prijs y e consumo di refresco a baha duran- 
te un periodo cortico. Awe 4 aña despues e consumo 
a bolbe subi bek y ta actualmente caminda e tabata 
prome cu a introduci e sugar tax na 2014. 

Ademas di esaki, durante e tempo cu e sugar tax a baha 
e consumo di refresco, tog e no tabata efectivo pa reduci 
obesidad of malesanan cronico . 

Segun e estudio di COLMEX no tin niun evidencia cu 
un sugar tax ta efectivo pa trece cambio den e consumo 
di sucu di e consumidor. Especialmente no tin cambio 
den e consumo di esnan cu entrada mas chikito cu t’e 
grupo di consumidor mas grandi. Sinembargo e posi- 
cion economico di e grupo aki si a wordo afecta di un 
manera devastador. 

Medidanan riba consumo semper ta pisa y dal esnan 
mas pober den un comunidad mas duro. E famianan 
cu entrada minimo ta entregando mensualmente entre 
25-30% di nan entrada caba na caha di Gobierno pa- 
gando pa tur belastingan actual. 

Un famia cu un entrada modera ta entrega entre 10- 
15% di nan entrada na caha di Gobierno. Si haci un 
comparacion, e parti di e salario cu e famia cu entrada 
minimo ta entrega na caha di Gobierno tur luna ta50 % 
mas cu e parti cu e famia cu di entrada modera ta en- 
trega na caha di Gobierno tur luna, Giovanni Arendsz 
a sigi bisa. 

E sugar tax cu Aruba ta pensa di introduci lo tin proba- 
blemente mes un efecto cu e tabatin na Mexico y na otro 
parti di mundo. E sugar tax lo ta un manra di schuif e 
responsabilidad di e malesanan cronico riba e victima, 
castiga esaki un poco mas y haci e peso grandi caba 
cu esnan mas vunerabel den comunidad ta carga mas 
pisa ainda. 

E conclusion no por ta otro cu un sugar tax lo ta sola- 
mente un set di medida pa trece mas placa den caha 
di Gobierno. E no lo yuda cu problemanan di malesa 
cronico y tampoco e lo ta ta beneficio di salud general. 
Sabiendo esaki, e lo ta inaceptabel pa acepta cu ta sigi 
cu e idea di un sugar tax, di acuerdo cu e miembro di 
AVP, Giovanni Arendsz. 

Homber deteni cu un ccmtidad 

DIABIERNA anochi laat, Strand Politie durante 
control den area di High Rise a bay controla un homber. 
Segun Polis e homber aki lo tabata actua straño, y es- 
aki lo a haci cu Polis a bay controle. 

Durante e control of cu nan a bay listre a bin haya pil- 
dernan. A resulta cu esakinan lo tabata pildernan di 
Ecstacy(XTC), mas sigur pa bende. 

A bay over na detene e homber y despues cu trans- 
porte a yega a hibe Warda di Strand Politie, unda e lo 
a presenta dilanti un Sub Fiscal. Despues di e proceso 
aki a hibe Warda di Shaba, unda el a wordo encarcela. 


di Ecstasy den area di High Rise 



Daihatsu a bolter na Tanki Flip, na stuur un conoci di Polis 

DIASABRA madruga Polis a 
bay direccion Tanki Leendert, pa 
un auto cu a bolter. Na yegada a 
bin topa cu un auto Daihatsu col- 
or blanco y esaki tabata gebolter. 

Na stuur un dama no local, ya 
conoci pa nan y atrobe bou influ- 
encia. Algun siman atras e mesun 
dama a cay cu e auto den greppel 
mas na Pos Abou. 

E dama chauffeur aki di baina 
por a para riba su pianan, asina 
burachi e tabata. Fuera di esey e 
tabata busca problema tambe, aki 
ta unda pasenshi di Polis a caba y 
a detene mesora. 

Debi cu tabata burachi tras di stu- 
ur el a perde control tras di stuur, 
y a baha caminda ranca un pal’i 
luz pa despues bolter. 

Transportwagen a wordo pidi pa 
hibe warda, unda e lo haya un cel 
p’e sosega su curpa. Ora e lanta 
e lo haye confronta cu e realidad 
di bida. Na varios ocasion a haye 
burachi y aparentemente autori- 
dad lo a kita su rijbewijs. 

Aruba Lions Club y Fundacion Smile Mobile 
a pone nos grandinan smile atrobe 


SMILE Mobile na ciere di aña 2018 a bira mien- 
trastanto un fundacion, cu pa varios aña caba ta bou 
guia y cuido di Aruba Lions Club, a haci durante 
weekend cu a pasa, su pen ultimo recorido pe aña ki, 
na tur cas di nos grandinan dunando nan e servicio 
gratuito di cuido y limpieza di nan dentadura. 

En total a logra haci servicio na 97 plancha di 54 pa- 
ciente y mester a haci un reparacion. Tur e trabao aki 
a tuma 13 ora pa completo. Tambe cu ayudo di algun 
sponsors, tur cliente a ricibi un regalito como muestra 
di aprecio pa nan cooperacion cu nan a aprecia ma- 
sha. 

Esaki ta un proyecto cu a cuminsa na 2012 bou inicio 
di Lion Igor Croes y Lion Magaly Franken y Aruba 
Lions a sponsor esaki, pasobra e ta un servicio unico 
y masha humano. Pasobra mayoria di nos grandinan 
den e casnan di anciano no ta yega facil na un oficina 
di dentista pa haya e servicio aki. 

Pesey Aruba Lions y Fundacion Smile Mobile ta sali y 
bay cerca nan y duna nan e servicio unico aki y cu ta 
completamente gratis. 

Esaki ta cuadra cu nan meta di e Aña Leonistico tam- 
be, cu ta pa haci enfasis pa yuda nos grandinan. E ta 
un otro proyecto grandi di Aruba Lions Club banda di 
esun di cama di hospital y rolstoel. Mester menciona 
cu e proyecto aki ta uno hopi original y internaciona- 
lmente Aruba t’e unico pais cu tin un proyecto di e 
caracter aki. 

Lions club International ta masha contento y satis- 
fecho mes cu e proyecto di Smile Mobile di forma con 
Aruba Lions Club ta procediendo den e comnidad 
Arubano. 

Ta pesey mes un un e PPC sr. Luis Olarte di District 
35N tabata na Aruba p’e mes mira cu wowonan ta con 
e Smile Mobile ta funciona. 

Pa termina Fundacion Smile Mobile kier a gradici, 
Aruba Lions Club, Medicosmetic, Viana Fundacion, 
S.A.B.A San Nicolas, Playa y Savaneta especial e di- 
rectie, zorgmanager y vooral e zorgverpleegsternan, 



y otro sponsor nan, pa nan gran ayudo pa haci nos 
Smile Mobile Drive un exito atrobe. 

E siguiente lo ta den december 20191. Si tin persona 
of compania cu ta desea di coopera financieramente ne 
causa aki por haci esaki depositando bo donacion na 
Aruba Bank cuenta nr. 13006941 Aruba Lions Club. 
Bo ayudo sigur lo yuda otro den necesidad. 

Digitalisacion... un opcion of un decision? 


DIA 27 di september lo tin un Dia di Informacion or- 
ganisa pa Fundacion Amigonan di Archivo riba e tema 
di digitalisacion y e retonan cu esaki ta trece cu ne. 
Durante e dia aki e diferente oradornan di Hulanda 
y Aruba lo enfoca riba e impacto cu digitalisacion tin 
riba e formacion di documentacion digital, particular- 
mente pa loke ta trata nos herencia cultural y historia. 
E diferente oradornan lo trece dilanti un bista di e 
reto, opcionan y tambe e posibel solucion p’e conserva- 
cion di informacion, den un forma digital sostenibel y 
duradero. 

ALGUN DI E ORADORNAN 
Y NAN PRESENTACION: 

E orador principal ta sr. drs. Marens L. Engelhard 
kende ta Algemene Rijksarchivaris & Algemeen Di- 
recteur Nationaal Archief Nederland. 

Prome cu e funcion aki e tabata Director di Stadsar- 
chief Amsterdam den e funcion di gemeentearchiva- 
ris. Durante su presentacion sr. Engelhard lo duna su 
vision riba e formacion di informacion digital y e con- 
secuencia cu esaki tin. 

Esaki relaciona cu un paper cu a wordo scirbi “Op weg 
naar 2020 en verder”. Tambe e lo elabora riba e cam- 
bionan cu esaki ta trece cu ne y kico esey ta nifica p’e 
tereno di archivo y e funcion di archivo en general. 
Tambe e lo trata e diferente legislacion (AVG y WOO 
wetgeving). 

Un otro orador di Hulanda, sr. Paul Geerders kende 
ta un consultant na P.G. Consultancy y tambe docente 
na GO-Opleidingen Nederland lo enfoca riba e tereno 
di sostenibilidad di informacion cual e lo trece dilan- 
ti den su presentacion titula: “Informacion, essential 
base for sustainable development”. 

E lo duna e.o. den su presentacion un bista di e reto- 
nan (y tambe e posiblidadnan) cu tin nos dilanti den 
relacion cu e herencia cultural den e era digital y e 
preservacion di esaki. 

E orador principal di Aruba ta sr. drs. Raymond R. 
Hernandez kende t’e Director di Archivo Nacional 


Aruba. Den su presentacion titula “Vol verwachting 
klopt ons hart” e lo splica den e perspectiva di archivo 
en situacion di Aruba y trece dilanti e inquietudnan 
pa locual t’e digitalisacion, particularmente p’e con- 
servacion y durabilidad di e informacion digital. Con 
e documentonan cu ta wordo produci awor, con lo bay 
wordo warda den futuro? 

P’e instancianan local cu lo presenta con un Sistema 
Digital a wordo implementa den nan organisacion nos 
tin Shensly Tromp, IT Director di Aruba Airport Au- 
thority. Sr. Tromp ta parti di e Management Team y 
ta responsable pa e digitalisacion y inovacion na Aero- 
puerto di iAruba. Sr. Tromo lo duna un presentacion 
di e Sistema Digital di “Happy Flow” cu ta unico na 
mundo y cu ta usa “facial recognition” pa facilita e pro- 
ceso di biahamento na Aeropuerto. 

Den un siguiente comunicado lo elabora riba e otro 
oradornan, pasobra banda di e oradornan menciona, 
tambe tin mas orador di Hulanda y Aruba. Entre otro 
sra. Migiza Victoriashoop Msc, Adviseur Digitale In- 
formatievoorziening - Waterlands Archief Nederland 
& Vertegenwoordiger Kennisplatform Informatiehu- 
ishouding Overheden y sr. Eric Kokke, Docent & Mar- 
keting Manager GO-Opleidingen Nederland. 

Y tambe representantenan di Aruba Bank NV y ITP- 
Caribbean International. 

E idioma di e presentacion(nan) ta na Hulandes y na 
Ingles. 

E Dia di Informacion ta tuma lugar dia 27 di septem- 
ber 2019 na Renaissance Convention Center di 8.00 
a.m. pa 4.00 p.m. E evento aki ta wordo haci posibel 
danki n’e sosten di nos partners: Archivo Nacional 
Aruba, UNOCA Aruba, GO Fonds Nederland, Prins 
Bernhard Cultuurfonds Caribbean, ITP-Caribbean y 
Aruba Bank. 

Pa mas informacion di registracion y of di e evento por 
tuma contacto cu Fundacion Amigonan di Archivo na 
telefon: 567-4118 of email: fundacion.ada@gmail.com . 
Nos ta conta cu bo(so) participacion “Futuro no ta war- 
da!” 

K brahacha 60+ a celebra 34 aña di existencia 




DIABIERNA mainta Kibrahacha a cel- 
ebra su 34 aña di existencia hunto cu su 
miembronan, boluntarionan y staff. 

Un mainta agradabel cu poemanan bunita 
receta di parti un miembro y stagiairenan 
di E.P.I. Tambe un regalo di parti Stichting 
BOB cu un areglo di flor masha bunita. 

E miembronan a goza inmenso y baila sin 
stop. 

Un danki tambe ta bay na Robert Maduro 
cu su dushi musica y tambe esnan cu a haci 
e celebracion aki posibel. 

Danki na boso, Kibrahacha ta para den su 
pianan fuerte awendia. 

Pabien Kibrahacha!!! 

Parlamentario Howell ta cumpli: 

512 persona lo por cumpra nan propio cas pronto 

PARLAMENTARIO di POR, 

Alan Howell ta hopi satisfecho y con- 
tento di por anuncia otro noticia posi- 
tivo na pueblo di Aruba. E biaha aki 
ta trata di e noticia cu dentro di poco 
un total di 512 persona cu ta habita 
e asina yama casnan di pueblo, lo por 
bin na remarke pa cumpra esakinan y 
asina logra nan soño di ta doño di nan 
propio cas. 

Manera Howell ta splica, ta trata di 
512 cas conoci den boca di pueblo como 
“Casnan di Pueblo” full rond Aruba. 

Danki na un ley cu a caba di drenta 
Parlamento e siman cu ta tras di lom- 
ba, e casnan aki lo por wordo cumpra. 

Parlamentario di POR a informa tam- 
be cu dentro di poco lo bay trata e ley 
aki den sala di Parlamento durante 
un reunion publico. 

Logicamente ta spera cu e ley aki pasa 
unanimamente, es decir, contando cu 
e sosten di tur fraccion den Parla- 
mento. Alan Howell no por imagina su 
mes cu algun miembro di Parlamento 
lo por ta contra pa nos hendenan por 
yega na nan propio cas y asina ora e 
ley wordo aproba, e casnan lo por ta 
cla pa wordo cumpra. 

E barionan unda e casnan aki ta 
ubica ta Brazil/Mabon, Village, Esso 
Heights, Pos Chiquito, Rooi Congo, 

Resedastraat, Louise de Cologny 
Straat, Maria vOranjestraat, Savane- 
ta, Cas Paloma, Sero Tijshi, Canashi- 
to, Sabana Blanco, Dakota, Tarabana, 

Madiki, Jaburibari, Noord entre otro. 

Alan Howell ta gradici Minister Ot- 
mar Oduber pa scucha su peticion 
persistente den nomber di pueblo y pa 
haci soño di hopi aña di nos hendenan 
bira un realidad. 

Accidente cu hopi daño material riba 
crusada di L.G.Smith Blvd cu Weststraat 




DIASABRA madruga riba e crusada pa- 
bou di Royal Plaza a sosode un accidente cu 
basta daño material. 

E accidente a sosode momento cu un Ford 
SUV a subi e crusada pabou di e mall sin 
duna preferencia. 

Pa su mala suerte tabata biniendo for di pa- 
riba un Mitsubishi color scur. 

Aki ta unda e Mitsubishi a dal basta duro 
contra e Ford SUV, mandando e auto riba 
e piso kibrando varios pilar di cement riba 
acera. No tabatin hende herida den e acci- 
dente aki, pero si hopi daño material. 

Mas asistensia militar di 
Hulanda pa yuda Bahamas 

PHILIPSBURG - Hulanda ta manda mas astis- 
tensia militar na Caribe pa yuda cu e emergencia na 
Bahamas. Diasabra mainta 84 mariniers a sali for 
di vliegbasis Eindhoven den un avion di transporte 
KCD-10 di Koninklijke Luchtmacht cu destino Sint 
Maarten. 

Nan ta forma parti di 21st Raiding Squadron di Korps 
Mariniers. Esey ta un squadron den Marine Spearhead 
Task Unit, un grupo dedicá pa asistl cu emergencia- 
nan den Hulanda y tambe na exterior. 

Ora nan ta yega Sint Maarten nan lo subi e barco 
Zr.Ms. Johan de Witt pa bay Bahamas. Hulanda tin 
dos barco di Marine cu ta prepará pa asistl eynan. E 
otro ta Zr.Mr. Snellius. 

Den total Hulanda lo tin 550 militair pa duna asisten- 
sia na Bahamas. Nan ta bin for di marine, landmacht, 
luchtmacht, y marechaussee. 

A parte di esei, tin 50 militair Francés y 50 militair 
Alemán abordo di Zr.Ms. Johan de Witt. Nan tabata 
eynan caba pa train hunto cu Hulanda den un eher- 
sicio militar den Karibe, pero cu e catástofe cu ta pa- 
sando na Bahamas e ehersicio a para y nan a ofrecé 
asistencia. 

Zr.Ms. Johan de Witt ta un barco di transporte amfi- 



bico. E por funcioná como haf, aeropuerto y shelter 
na mesun momento. E tin lugar pa vehlculonan y pa- 
ketenan di emergencia, y un dók interno cu botonan 
chiqulto por drenta den y sali for di djé for di awa. 
Tambe tin 2 helicopter Cougar di Defensie Helikopter 
Commando y un unit di mariniers cu 2 boto FRISC, 4 
boto di tipo landingsvaartuig, y 2 team specialisá di 
scuba divers. 

E militairnan di landmacht ta médiconan y specialis- 
tanan den engineering y cooperacion civiel-militair. 

Zr.Ms. Snellius ta un barco hidrográfico cu aparato- 
nan sonar. Nan por wak bou di awa si tin obstaculo- 
nan den e hafnan di Bahamas cu ta peligroso p’e bar- 
conan cu ta trece paketenan di emergencia of evacuá 
hende for di a lugar di e disaster. 

Abogado cu principio: 

Presidente di hunta di comisario no 
ta traha cu colega condena 



PHILIPSBURG- Presidente di Hunta di Super- 
vicion di Buro di Telecomunicacion y Post na Sint 
Maarten, Sjamira Roseburg, a entrega su retiro en- 
trante mesora den un carta cu ela manda pa minister 
di Telecomunicacion Stuart Johnson. 

E abogado a informa gobernador Eugene Holiday y 
prome minister Leona Romeo-Marlin tambe. 

E motibo pakico Roseburg a tuma retiro ta pasobra su 
colega den e hunta di supervicion, Chester ‘Chet’ Eu- 
ton no a haya su retiro como miembro despues cu ela 
keda condena definitivamente pa un crimen. 

Minister Johnson kende tambe tin un pasado y pre- 
sente turbulento a confirma cu ela haya e carta y ta 
asepta e retiro. 

Aña pasa corte a condena Euton pa froude cu belast- 
ing y a haya un castigo di 12 luna di prizon condicional 
y tres aña di prueba. 

Ela keda condena pa su partisipacion den chanchuyo 
cu Loonbelasting y Omzetbelasting y di a forma parti 


di n organisacion corupto den haf di Sint Maarten. 
Miembronan di e organisacion a perhudica gobierno 
pa mas cu 6 miyon florin di belasting cu nan no a paga. 
E abogado a scirbi den su carta cu dia a condena su 
colega den e hunta, ela kere cu e minister lo a actua 
pero esey no a sosode y esey ta pone cu e no por ta den 
un hunta directivo hunto cu un condenado. 

Es mas ora e manda carta pe minister, nan no ta con- 
testa. 

E minister a asepta e renuncia pero a splica e abogado 
cu manera nan a cumbini, ela atende e asunto. (Pero 
ya un aña a pasa sin nada a pasa). 

Wel minister Johnson kende a drenta historia como 
gobernante cu kier a intimida un amtenar di su minis- 
terio pa hacie fabor sexual, a bisa cu e abogado a retira 
pasobra e parlamentario Frans Richardson a bira su 
cliente. 

E abogado a refuta esaki claramente como redo paso- 
bra e tabata na Corsou pa vakantie y training den su 
profecion. 

Nabegante Filipino a mata 
dos hende bordo di tanker 



ST. EUSTATIUS- Bordo di un tanker Italiano cu 
tabata nabegando di Brasil pa Sint Eustatius diahuebs 
tabatin un pelea entre poco nabegante durante cual 
un nabegante Filipino a hinca dos marinero mata. 

E incidente a sosode den comedor di e tanker RBD 
Gino Ferretti. 

Manera e tanker a yega Sint Eustatius, capitan di e 
barco a entrega e Filipino na Polis di Sint Eustatius 
cu ta forma parti di BES y ta un munisipio Hulandes. 
Polisnan a constata cu tabatin dos cadaver bordo di e 
tanker. 

E victimanan tambe ta Filipino y tabatin 33 y 42 aña 
respectivamente y esun cu a mata nan tin 43 aña. 

Ta toca na polis di Sint Eustatius pa investiga e caso. 
Cu boto di Wardacosta di BES a busca e cadavernan 


bordo di e tanker hiba nan tera. 

Polis y specialista medico a biaha di Sint Maarten pa 
Sint Eustatius pa asisti den e investigacion di e caso. 
Diabierna un hues na Italia a revisa e peticion di auto- 
ridadnan Hulandes pa permiti nan aresta e sospecho- 
so di asesinato y detene na Sint Maarten. 

Ora a baha e Filipino for di e boto di Wardacosta cu a 
tres’e tera, polisnan a core bay warda di polis trot den 
bom y cu full alarma pero no tabatin ni cachó te cu 
tabatin trafico riba caya. 

E asesinato a tuma luga ora e tanker tabata den la- 
man internacional. Esaki te di dos insidente fatal den 
un siman di tempo bordo di un tanker cu ta yega Sint 
Eustatius. 

Siman pasa diasabra tambe un tanker for di Guyana a 
yega e isla cu un persona morto kende aparentemente 
pa motibonan di salud a muri den cushina di e tanker. 

“Señorta mi wardador, mi’n tin falta di nada. Den cunucu di 
yerba berde E ta ponemi sosega. E ta hibami na awa trankil. 
Pami bolbe hañaforsa”. Salmo 23 
Nos ta anuncia cu a fayece cristianamente: 




Elviro Filomeno Geerman 

Mihor conoci como "Evi” 

*25-01 -1949 -130-08-2019 


Na nomber di su: 

Mayornan: 

tSeveriano "Feechi” Geerman 
tlsenia Geerman-Willems 

Rumannan: 

Erna (Ella) y Teo Diaz- Geerman na Hulanda 
Jesusita (Ika) y Ocando Croes- Geerman 
Harold (Roysi) Geerman y Lucia Kock 
Zaidah Geerman 

Yiunan: 

Elvin Geerman y Sandra Vrolijk 
Jeffrey Geerman y Angela Helder 
Rochaline Geerman 
Jesseline Geerman 

Mama di su yuinan: 
tDigna Flanegin 
Ludwina Boekhoudt 

Nietay nietonan: 

Jennely, Joshua, Joshwin, Genesis, Erline, Elvienne, Katiuska, 
Jillian, Jilliany, Jinayla, Jilliandra, Alijuez, Jairoson 
Bisanietonan: Zayron, Jaizyanne, Loui-zyon, Aryan, 

Shundaisy, Jayron, Jennylainne, Jermain, Nyxion, Ju-selienne, 
Jesmilliandra, Je-seliene, Jealy-ziene 

Subrina(o)nan: 

Sharine Diaz y Memo Akalan 

Richene Diaz y Marijke Verhoef 

Junine y Jerold Fingal-Croes 

Jesurenne Croes y Ricky Wernet 

Subrina stima: Jesurine Croes y Reno Tromp 

Luwendric Geerman 

Sobre subrina: 

Shenda Dijkhoff 

Tanta: Sra Vda. Maica de Freitas- Willems 

Primo y primanan. Bon amigonan: Manuel Da Silva, Michael 

Geerman, Alwin Boekhoudt, Audry Croes 

Tur amigonan y trahadornan: di inloophuis “Bo prome paso”, 
FMAA , Fundacion Nos Paraiso, Outreach Ranch, Geneitha 
Carmichael, Mentor 

Demas famia: Geerman, Willems, Croes, Werleman Tromp, 
Arends, Dubero, Vrolijk, Lopez, Diaz, Dijkhoff, Fingal, Kelly, 
Boekhoudt, Flanegin, Wild, Kock, Wernet, Akalan, Arabashi. 

Ta anuncia acto di despedida y condolencia: 

Diaranson 11 september 2019, pa 2-4 pm na Aurora Funeral 
Home. 

Sigi pa acto di cremacion den seno familiar. 

Nos ta pidi nos disculpa si den nos tristesa nos por a lubida 
algun famia. Nos ta lamenta cu despues di entiero nos no por 
ricibi bishita di condolencia na cas. 

Enbes di flor of krans por haci un bunita donacion na 
Wilhelmina Kankerfonds. Lo tin un box disponibel. 



ora 

Drenta su portanan cu gradicimento, 
drenta su tempel cu cantica di alabansa, 
glorific’e, bendiciona su Nomber, 

Salmo 100:4 

Cu honda pena pero conforme cu Dios su boluntad, 
nos ta anuncia fayecimento di: 



Sra.Egidia 
Paulina Maduro 

Mihor conoci como “Gidia di La Fama” 

*14-05-1943- f05-09-2019 

Na nomber di su: 

Yiu: Xiomayra K.M. Maduro 

Rumannan:tGilberto “Beto” Maduro y tAlicia 
Werleman-Maduro 

tCatharina Ras-Maduro y tCasimiro Ras 
tHilda Werleman-Maduro 
tSilvia “Chia” Escalona-Maduro 
Nicolina Maduro 
Fabiana Maduro 

Seferino Maduro y Ampi Gonzalez-Maduro 
tNicolina Dania 

Sobrino- y sobrinanan stima. 

Mescos cu yiu: Jennyfer Koolman 
Gilberta Koolman 
Mescos cu nieto(a)nan: 

Rhulyenn y Genesis Albertsz 
Rhigina Koolman y yiunan 
Gilayne v/d Horst-Kery y Leslie Priest 
Luis Eduardo Jr. Arias 
Kira Alexandra Arias 

Bon amiga: Brigida “Ida” Bareño 
Bon amigo: Ottoniel Bastidas y famia 

Rumannan Den Cristo: Luciay Fatima 
Pastoor: Raymond Mosley y famia 

Bon bisiñanan: Toys y Lienchi Thiel 
Bon amigo di cas: Walter Garcia 

Demas famia: Maduro, Werleman, Kelly, Ras, Gonza- 
lez, Rasmijn, Jacobs, Vrolijk, escalona, Croes, Dania, 
Thiel, Koolman, Albertsz, van der Horst-Kery, Arias 

Ta invita pa acto di entiero cual lo tuma lugar na Royal 
Funeral Home diamars 10 di September 2019 di 2’or 
pa 4’or di atardi, Despues lo sali pa Santana Centraal 
Sabana Basora 

Condolencia lo tuma lugar na Royal Funeral Home 
dialuna 9 di september 2019 di 7’or pa 9’or di anochi. 
Disculpa nos si den nos tristesa nos por a lubida algun 
famia of conocir. 




Aufora 






Cu profundo tristesa pero 
conforme cu boluntad di Dios: 
Nos ta anuncia fayecimento di: 



Sra. Mercedes 
Fransica Kock 

Mihor conoci como: “Marcela” 

16 januari 1950 - t 5 september 2019 


Mama: tMaria Kock - Thiel 
Tata: tCatalino Kock 

Na nomber di su: 

Yiu: 

Errol Kock y Dezery Wouters y famia 

Su nieta y nietonan 
su ihanan 

Rumannan: 

Sra, Vda, Ceferina Arends - Kock y famia 
Sra, Vda, Victoria Koolman - Kock y famia 
Robert Kock y Martha v/d Linden y famia 
tManuel Kock y Filomena Loepstop y famia 
Eufracio Kock y Maria Lampe y famia 
Albertina Kocky yiu 

Sra, Vda. Crispina Maduro - Kocky famia 
Albertico Kock 
Angela Kock y yiu 

Lucia Wever- Kock y Edwin Wever y famia 
Laurenso Kock y Linda Tromp y famia 

Sobrina y subrinonan, prima y primonan y demas 
famia. 

Ta invita acto di entiero cual lo tuma lugar na Aurora 
Funeral Home dialuna 9 di september 2019 di 2 pa 4 
di atardi, 

Despues lo tin cremacion den seno familiar. 

Enbes di flor of krans un donacion lo ta altamente 
aprecia y lo tin un box disponibel, 

Disculpa nos, si den nos tristesa nos por a lubida algun 
famia of conocir. 

Despues di entiero nos no lo ricibi bishita di condolen- 
cia na cas. 

Motosiclista di 19 aña a sufri 
accidente fatal dilanti Grot di Hato 


WILLEMSTAD. Diasabra 7 di september 2019 al- 
rededor di 18.48’or, Central di Polis a dirigi un unidad 
pa e caya sin nomber cu ta core paralelo cu F.D. Roo- 
seveltweg na altura di Grot di Hato, pa un accidente 
den cua tin un motosiclista envolvi. 

Na yegada di e unidad el a bin topa un homber drumi 
abou, fuera di conocemento y cu heridanan na varios 
parti di su curpa. 

Mesora a pidi presencia di ambulans cu a transporta 
e victima cu urgencia pa policlinica. For di investiga- 
cion preliminar a sali na cla, cu pa motibonan te ainda 
desconoci, e victima lo a perde control riba su vehiculo 
y accidenta. 

Na momento cu e unidad a yega, ya e vehiculo cu e 
victima tabata maneha, no tabata mas na e sitio. 
Alrededor di 22.30’or Central di Polis a keda notifica 
cu e victima, e homber Daniel Alfredo Scoop naci na 
Corsou dia 23 di october 1999 no a sobrevivi e acci- 
dente y a fayece na hospital. 

Investigacion den e caso aki ta continua dor di per- 
sonal di e Departamento di Trafico, pa establese cu 
exactitud kico tabata causa di e accidente aki. 

Na yegada di e unidad el a bin topa un homber drumi 
abou, fuera di conocemento y cu heridanan na varios 
parti di su curpa. 

Mesora a pidi presencia di ambulans cu a transporta 
e victima cu urgencia pa policlinica. For di investiga- 



cion preliminar a sali na cla, cu pa motibonan te ainda 
desconoci, e victima lo a perde control riba su vehiculo 
y accidenta. 

Na momento cu e unidad a yega, ya e vehiculo cu e 
victima tabata maneha, no tabata mas na e sitio. 
Alrededor di 22.30’or Central di Polis a keda notifica 
cu e victima, e homber Daniel Alfredo Scoop naci na 
Corsou dia 23 di october 1999 no a sobrevivi e acci- 
dente y a fayece na hospital. 

Investigacion den e caso aki ta continua dor di per- 
sonal di e Departamento di Trafico, pa establese cu 
exactitud kico tabata causa di e accidente aki. 


Detencion en conexion cu atraco 


WILLEMSTAD - 6 di september 2019 alrededor di 
17.56’or, Central di Polis a ricibi notificacion cu na un 
establesimento riba F.D. Rooseveltweg desconocinan 
a bini cu un telefon selular, probablemente prosed- 
ente di un atraco, pa desactiva esaki. Mesora a dirigi 
unidad policial na e sitio pa haci un investigacion. A 
resulta cu e telefon tabata prosedente di un atraco cu 
a tuma luga dia 3 di september 2019 na un bar den 
Bahamasweg. Riba e dia en cuestion cuater homber 


arma a drenta den e bar y bou di menasa a bay cu 
pertenencianan di doño y cliente nan cu tabata den 
e bar. Alrededor di 19.00’or polis a detene na e es- 
tablesimento riba F.D. Rooseveltweg e homber J.Q.D. 
naci na Surnam di 17 aña di edad, como sospechoso 
den e caso di atraco ariba menciona. 

A presenta e sospechoso dilanti di un Fiscal Auxiliar 
cu a ordena su encarselamento, pendiente di mas in- 
vestigacion. 

Durante caso maratonico diabierna a sali na cla 

Traficante humano tabatin 
mama cu yiu como prostituda 


WILLEMSTAD. Diabierna 6 di september, den or- 
anan di mainta, cuminsando for di mitar di 10’or di 
mainta te den oranan di atardi, a tuma luga den sala 
di corte tratamento di e caso di traficacion humano cu 
Husticia a duna e nomber FREEDOM, cu ta nada otro 
sino traficacion di hende muhe, respectivamente sclabi- 
tud moderno y mal uzo di poder. 

E practicanan aki tabata keda aplica riba muhenan 
Venezolano como trago ‘meysjes’ y tambe den e negoshi 
mas bieu di mundo, esta prostitucion. 

Ta trata aki di un total di 7 muhe Venezolano cu a haci 
denuncia como cu nan a haya nan mes den e situacion 
di explotacion barbaro, manera ariba menciona. 

E acusadonan ta na prome luga Yajaira Nunez Toro 
(muhe di origen Venezolano), secunda pa su yiu muhe 
Carelys Nunez Fernandez (tambe Venezolano), anto 
cu yudansa di e yiunan di Corsou Raymond Janzen y 
Jurneld Janzen. 

Abogadonan encarga cu e defensa ta señora mr. Mari- 
bel Gomes cu e dos acusadonan Janzen, kende por si- 
erto a hiba un tremendo defensa na fabor di su clien- 
tenan, mas abogadonan mr A.K.H Ayubi como defensor 
di Yajaira y señora mr S. Snel pa Carelys. 

E hues cu a dirigi e secion ta señora mr. G. Edelenbos, 
siendo na nomber di Ministerio Publico a hiba palabra 
fiscal señora mr. Emma de Groot. 

Fiscal señora de Groot ya den su introduccion a splica 
cu traficacion di hende no ta un fenómeno fasil pa com- 
bati. 

E ta complica pa e manera cu e ta tuma luga di forma 
masha camufla mes, e ta scondi y e victimanan no ta 
meldu lihe na polis y ta di puntra si nan lo kier sigui 
copera cu investigacion si yega asina leu mes. 

Mayoria biaha e situacion ta crea formanan di depen- 
dencia masha estrecho mes cu esnan cu ta para na 
cabes, como tal miedu pa represaya y consiente cu nan 
ta den un situacion masha vulnerabel mes, sigur como 
personanan ilegal of sea indocumenta na Corsou. Tam- 
be den otro sektornan manera esun di construccion, ne- 



goshinan di paña, sierto tienda y pacosnan explotacion 
di hende ta tuma luga awendia na gran escala. 

Masha difisil gara abusadornan 

Den e caso di FREEDOM segun fiscal, OM mester a 
traha cu recursonan limita pa por a gara esnan culpa- 
bel, tanto e protagonistanan como e ayudantenan. 
Punto ta cu e explotadónan ta soru pa alocacion di e vic- 
timanan den sircunstancianan practicamente inhuma- 
no, sin ningun clase di privasidad, cera nan cuater den 
un solo camber, den un situacion caminda por eherse 
poder y dominio total riba nan, loke ta haci manipula- 
cion y explotacion posibel. 

Pa cuminsa a trese e muhenan aki fo’i Venezuela, paga 
na biahe pa Corsou y aloca nan den apartamentonan 
ariba di Ling Hua Bar Restorant situa na Roosevelt- 
weg, den cas di Yajaira Nunez Toro y Carelys Nunez 
Fernandez. Asina e muhenan aki yega Corsou nan tin 
un debe di 1600 florin riba nan cabes, siendo cu en re- 
alidad esaki lo no por ta mas cu 200 pa 300 florin pa e 
biahe. Pero ta pretende cu tin gastunan di biahe y esta- 
dia den hotel pa un luna. 

Catibo sexual moderno 

No ta bisa e victimanan adelanta cu nan ta keda somete 
na reglanan estrikto y severo, » 

« cu nan tin un debe haltu y cu mientras nan 

no caba di traha duru cu nan curpa pa paga tur debe, 
nan no ta ricibi ningun depchi di Yajaira Nunez Toro y 
Carelys Nunez Fernandez, kendenan suavemente bisa 
ta fungi como nan doño. 

Cu nan mester tin sumanan di placa pa paga pa fayo- 
nan cu keda comete den bista di e doñonan di e negoshi 
den forma di but ta masha normal. 

Natural e situacion finansiero económico deplorabel na 
Venezuela ta rais di e dilnan cu keda cera. 

Venezuela ta económicamente y politicamente mira to- 
talmente destrosa y ta motibo pa hendenan busca mane- 
ra pa yega na un entrada. E trabounan den Ling Hua 
Bar situa na Rooseveltweg ta encera cu e muhenan aki 
tur anochi mester pega hombernan cliente di e negoshi 
aki, bayla cu nan, soru pa nan paga trago, gasta placa 
den e negoshi y ademas mester por gana e hombernan 
aki asina leu cu ta haci sex cu e muhenan aki contra 
pago. Como tal e muhenan aki mester bisti atractivo cu 
pañanan seductor, cana riba sapatunan hilchi haltu pa 
provoca atencion di hende homber y ta ferwagt cu nan 
ta traha te den oranan di marduga. 

A cobra nan hasta pa hala rosea 

E orarionan di trabou ta 8 pa 9 ora pa dia durante 6 
anochi pa siman. Es desir cana tur dia oranan largo 
den oranan di anochi y marduga riba sapatunan hilchi 
haltu, tuma bebidanan alcohólico den nan curpa, anto 
haci sex. 

Tabatin na vigor e sistema cu ta ricibi ficho na balor di 
5 florin di cada trago cu nan haya serca un homber (cli- 
ente) pero cu den practica ta nifica cu 320 ficho mester 
cera pa kita for di e debe di 1600 florin cu nan ta start 
cune. 

Ademas tin gastunan fiho manera 50 florin pa siman 
pa 6 cuminda, 25 florin pa wifi y coriente, tur ta suman- 
an cu mester paga Yajaira tur siman. 

Ta nan mes mester soru pa transport. Yayaira tabata 
menasa e muhenan aki cu lo e cera nan den camber na 
yabi si nan no cumpli cu e pagonan stipula eventoal- 
mente lo e soru cu nan no por regresa Venezuela mas. 
Si un di e muhenan aki kier sali cu un homber pa algun 
ratu durante e ora cu e ta supone di ta den e negoshi, 
tabata existi dos tarifa, esun di entre 100 pa 150 florin 
of esun di 150 pa 200 florin cu mester paga adelanta cu 
placa efektivo na la doña Yajaira Nunez Toro. 

But tabata core den tarifanan di entre 100 pa 150 florin, 


eseynan den caso di ousencia na trabou, yegamento lat, 
bira malu, etcetera. Diabierna durante tratamento di e 
caso den sala di corte Yajaira Nunez Toro a argumenta 
na hues cu di e forma aki e tabata yuda e muhenan 
Venezolano, su compatriotanan sali for di nan proble- 
manan finansiero y mas lat Yajaira Nunez Toro hasta 
a grita yora bisando cu hamas el a kere cu ta malu e 
tabata haci asina ‘ki. 

Hues a basa e acusacionnan riba declaracionnan di tes- 
tigo y tambe e atministracion den forma di bukinan cu 
tabata tene tocante but y pagonan rondó di uzo di In- 
ternet, salida for di e edifisio, cumindanan consumi, cu 
tur tabata keda registra. 

Den caso cu ta bay haci sex cu un cliente mester paga 
cada biaha e suma di entre 100 pa 200 florin adelanta 
na bar. No tabata na nodi pa haci uzo di personal pa 
bin limpia e negoshi, pasobra e muhenan mes tabatin e 
encargo pa hacie. 

No tabatin cuestion di gastunan pa busca permit di 
trabou, of kibra cabes cu areglonan di trabou, pago di 
sueldonan minimo tampoco, ni areglonan di gastunan 
den caso di malesa, prima como doño di trabou, pago di 
belasting riba sueldo etcetera, nada di eseynan no ta 
conta. E negoshi por a sigui core manera un treyn sin 
ningun compromiso di acuerdo cu ley. 

Combinacion malvado 

E acusado Raymond Janzen originalmente tabata doño 
di Ling Hua Bar te 29 di september 2017, pero despues 
cu el a drenta den un relacion cu Yajaira Nunez Toro el 
a pasa e negoshi aki over pa e señora. 

Segun calculo alrededor di 160 muhe a pasa den e regi- 
men aki, di cua tur a keda barbaramente explota. Di 
e 7 damanan cu a haci denuncia contra di e doñonan 
di e negoshi, 5 a haci un peticion pa daño y perwisio 
di cua tur a pidi un suma di 3000 pa daño inmaterial 
y e sumanan di entre 25.000 pa 26.000 florin pa daño 
material. 

Fiscal a demanda un castigo di prizon di 5 aña pa Yaj- 
aira Nunez Toro y pa Carelys Nunez Fernandez e cas- 
tigo di prizon di 4 aña ta loke Ministerio Publico a pidi. 
Pa e acusadonan Raymond Janzen y Jurneld Janzen 
ambos un castigo di prizon di 24 luna di cua 6 condicio- 
nal. 

Dia 27 di september e explotadonan di ser humano lo 
tende nan castigo. 

Gezaghebber Edison Rijna den discurso pa Dia di Bonaire 

A haci apelacion pa pueblo di 
Bonaire pa ta mas solidario cu otro 

Desuni ta haci e pueblo aki mas vulnerabel 


KRALENDIJK - Diabierne ultimo, Bonaire a su 
dia, cu tabata cu su acto protocolario, dado momento a 
keda interrumpi p’e activista James Finnies y como el 
a viola e permiso cu el a haya, a hib’e bay sera. 

N’e celebracion aki di Dia di Bonaire, nan a haya bishi- 
ta di e hermana islanan di Corsou y Bonaire. 

Manera Edison Rijna Gezaghebber di Bonaire a splica 
cu Dia di Bonaire ta simbolo di e solidaridad cu t’asina 

V 

caracteristico pa nan comunidad... Of e tin cu bisa: ta- 
bata? Pasobra e solidaridad ey ta bou di presion, se- 
gun Edison Rijna. 

Manera tur hende por sa entretantu Bonaire ta mas 
cu 20.000 alma riba e pida baranca aki. Esaki no pa- 
sobra e Bonerianonan a traha asina tantu baby, pero 
principalmente pa motibo di yegada di habitantenan 
nobo na nos isla. 

N’e momentonan aki mita di e poblacion a nace na 
Bonaire, na aña 2030 esey lo ta solamente un tercera 
parti. Ta comprendibel cu Bonerianonan cu a nace 
akinan ta puntra nan mes si aki 10 aña ainda nan ta 
sinti nan mes na cas riba nan mes isla. 

Esey no ta bay logra si nos bay oponé otro, den sentido 
di “Nos Contra Nan”. P’esey Gezaghebber Edison Ri- 
jna a declara di ta spera cu boso ta brasa mi definicion 
di ken ta Boneriano: Boneriano segun su definicion ta 
tur hende cu ta aportá na un manera positivo na un 
bon futuro pa nos isla, cu ta respetá nos norma- y ba- 
lornan y cu ta solidario cu esnan vulnerabel den nos 
comunidad, p’e esaki ta un Boneriano. 

Ultimo añanan hopi biaha Edison Rijna a tende hende 
papia tocante: ‘boso na Den Haag’ y ‘boso na Kralen- 
dijk’. E ta hopi contento cu esey ta birando cada bes 
ménos, pero e mensahe cu mester yega na tur dos ban- 
da ta: Semper por mihor y asina contribui na interes 
general di nos tur. 

Sea cu bo ta Boneriano nacé ó Boneriano nobo, hómber 

ó muher di cualkier religion o color polltico - laga nos 
mantené e solidaridad cu nos ta demonstrando awe y 
sigui cuné pa mañan, otro mañan y pa semper. 

Asina Gezaghebber Rijna a clausurá su discurso de- 
seándo tur hende un feliz Dia di Bonaire. 

